Document ID: 32002R2384

32002R2384
L 358/124
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2384/2002 НА КОМИСИЯТА
от 30 декември 2002 година
за изменение на Регламент (ЕИО) № 2837/93 за определяне на подробни правила за прилагане на Регламент (ЕИО) № 2019/93 на Съвета по отношение на поддържането на маслинови горички в традиционните площи за отглеждане на маслини
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2019/93 на Съвета от 19 юли 1993 г. за въвеждане на специфични мерки за малките острови в Егейско море относно някои селскостопански продукти (1), последно изменен с Регламент (ЕО) № 442/2002 (2), и по-специално член 11, параграф 2 от него,
като има предвид, че:
(1)
Регламент (ЕИО) № 2837/93 на Комисията (3), последно изменен с Регламент (ЕО) № 2813/94 (4), определя условията за предоставянето на фиксирана помощ на хектар за поддръжката на маслинови горички в традиционни площи за отглеждане на маслини на малките острови в Егейско море.
(2)
Има основания за добавяне към критериите за допустимост, установени в член 1 от Регламент (ЕИО) № 2837/93, на условие, съответстващо на член 24, параграф 1 от Регламент (ЕО) № 2366/98 на Комисията от 30 октомври 1998 г. за определяне на подробни правила за прилагането на системата за помощ за производство на зехтин за 1998-1999, 1999-2000, 2000-2001, 2001-2002, 2002-2003 и 2003-2004 пазарни години (5), последно изменен с Регламент (ЕО) № 1249/2002 (6), който установява минималната големина на парцелите за отглеждане на маслини, които могат да отговорят на условията за помощ за производството на маслиново масло.
(3)
Регламент (ЕИО) № 2837/93 трябва следователно да бъде изменен.
(4)
Мерките, предвидени в настоящия регламент, са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
Следната буква се добавя към член 1 от Регламент (ЕИО) № 2837/93:
„д)
които са с минимална големина, както е установено във втората алинея от член 24, параграф 1 от Регламент (ЕО) № 2366/98 на Комисията (7).
Член 2
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 декември 2002 година.

Labels: 18
3
5
6